**OHJE KAIKILLE KILPAILUIHIN SAAPUVILLE**

Laukolan koulun pihalla on runsaasti tilaa autoille. Vahdontieltä tultaessa on opastekyltit paikalle ja koulun alueella on pysäköinnin ohjaajia neuvomassa.

Kilpailukutsun liitteenä on kuva koulun alueesta ja reitistä pysäköintipaikalle.

Kilpailupaikalle ei saa missään nimessä tulla sairaana tai edes lievästi oireisena!

Tämä koskee kaikkia; niin kilpailijoita, toimihenkilöitä, talkoolaisia kuin yleisöäkin. Heti sisääntuloaulassa on useita wc-tiloja käsienpesua varten, ja paikalla on myös käsidesi-pisteitä.

Suosittelemme kasvosuojaimen käyttöä. Sisääntuloaulan lipunmyynnistä saat kasvosuojaimen, mikäli omaa ei ole.

Huolehdi turvaväleistä (1-2m) aina kun se on mahdollista, ja vältä kokoontumista esim. pukutilassa. Pukutiloja on yht. 4kpl, ja olemme pyrkineet porrastamaan aikatauluja ruuhkien välttämiseksi. Kilpailijoille suosittelemme saapumista paikalle n. tuntia ennen omaa kilpailusuoritusta.

Palkinnot pyritään jakamaan heti finaalien jälkeen, joten kilpailusuorituksen jälkeen on hyvä jäädä parketille odottamaan. Huomioi tässäkin turvaväli.

Kättely ja halailu ei ole nyt sallittua, ja mitaleita ei pujoteta kaulaan, vaan ne otetaan itse ohjatusti.

Vaatteidenvaihdon jälkeen siirry reippaasti pois pukutiloista, jotta pystymme pitämään tilat mahdollisimman väljänä.

Pienessä puffetissa on myytävänä kahvia, teetä ja juotavaa, sekä suolaista ja makeaa purtavaa. Tässäkin on tärkeää noudattaa turvavälejä ja hyvää hygieniaa.

TOIVOMME MUKAVAA KILPAILUPÄIVÄÄ KAIKILLE!!